ᱡᱟᱢᱩᱨᱤᱭᱟ

ᱡᱟᱢᱩᱨᱤᱭᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱟᱥᱟᱱᱥᱳᱞ ᱨᱮᱱᱟᱜ ᱢᱤᱫ ᱟᱰᱮ ᱯᱟᱥᱮ ᱠᱟᱱᱟ ᱾ ᱱᱚᱣᱟ ᱫᱚ ᱟᱥᱟᱱᱥᱳᱞ ᱱᱚᱜᱚᱨ ᱱᱤᱜᱟᱢ ᱨᱮ ᱢᱮᱱᱟᱜᱼᱟ ᱾

ᱚᱛᱱᱚᱜ
ᱴᱷᱟᱶ
ᱡᱟᱢᱩᱨᱤᱭᱟ  ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱑᱑ ᱢᱤᱴᱟᱨ (᱓᱖᱔ ᱯᱷᱤᱴ) ᱢᱮᱱᱟᱜᱼᱟ ᱾

ᱱᱮᱛᱟᱨ ᱫᱤᱱ ᱨᱮ ᱥᱚᱦᱚᱨ ᱟᱨ ᱚᱱᱟ ᱥᱩᱨᱼᱥᱩᱯᱩᱨ ᱨᱮ ᱟᱭᱢᱟ ᱞᱮᱠᱟᱱ ᱦᱩᱰᱤᱧ ᱟᱨ ᱛᱟᱞᱟᱢᱟᱞᱟ ᱠᱟᱹᱨᱜᱟᱲ ᱠᱚ ᱛᱷᱟᱯᱚᱱ ᱟᱠᱟᱱᱟ ᱡᱟᱦᱟᱸ ᱨᱮ ᱢᱩᱬ ᱞᱮᱠᱟᱛᱮ ᱦᱩᱰᱤᱧ ᱢᱮᱬᱦᱮᱫ ᱟᱨ ᱥᱤᱢᱮᱱᱴ ᱠᱟᱹᱨᱜᱟᱲ ᱠᱚ ᱥᱮᱞᱮᱫ ᱢᱮᱱᱟᱜᱼᱟ ᱾

ᱥᱤᱝᱜᱟᱨᱚᱱ ᱫᱚ ᱢᱤᱫᱴᱟᱹᱝ ᱦᱩᱰᱤᱧ ᱜᱟᱰᱟ ᱠᱟᱱᱟ, ᱡᱟᱦᱟᱸ ᱫᱚ ᱓᱕ ᱠᱤᱞᱚᱢᱤᱴᱚᱨ ᱡᱤᱞᱤᱧᱟ ᱾ ᱱᱚᱣᱟ ᱜᱟᱰᱟ ᱫᱚ ᱡᱟᱢᱩᱨᱤᱭᱟ ᱴᱚᱴᱷᱟ ᱨᱮ ᱤᱠᱨᱟ ᱥᱩᱨ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱜᱟᱰᱟ ᱫᱚ ᱴᱚᱯᱥᱤ ᱟᱨ ᱟᱱᱰᱟᱞ ᱞᱮᱠᱟᱛᱮ ᱞᱤᱸᱜᱤᱱ ᱠᱟᱱᱟ ᱟᱨ ᱫᱟᱢᱚᱫᱚᱨ ᱨᱮ ᱵᱟᱨᱤᱭᱟ ᱥᱩᱨ ᱨᱮ ᱡᱚᱲᱟᱣ ᱟᱠᱟᱱᱟ ᱾Chattopadhyay, Akkori,  p34

ᱡᱟᱢᱩᱨᱤᱭᱟ ᱯᱚᱧᱪᱟᱭᱮᱛ ᱥᱚᱢᱤᱛᱤ ᱨᱮ ᱟᱹᱛᱩ ᱯᱚᱧᱪᱟᱭᱮᱛ ᱠᱚ ᱢᱮᱱᱟᱜᱼᱟ: ᱪᱩᱨᱩᱞᱤᱭᱟ, ᱢᱚᱫᱚᱱᱛᱚᱨ, ᱦᱤᱡᱳᱞᱜᱳᱲᱟ, ᱪᱤᱱᱪᱩᱨᱤᱭᱟ, ᱥᱭᱟᱢᱞᱟ, ᱵᱟᱦᱟᱫᱩᱨᱯᱩᱨ, ᱰᱳᱵᱽᱨᱟᱱᱟ, ᱠᱮᱱᱫᱟ, ᱯᱟᱨᱥᱤᱭᱟ ᱟᱨ ᱴᱚᱯᱥᱤ ᱾

ᱥᱚᱦᱚᱨᱤᱭᱟ.
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱟᱥᱟᱱᱥᱳᱞ ᱥᱚᱫᱚᱨ ᱡᱚᱜᱚ ᱠᱷᱚᱸᱰ ᱨᱮ ᱘᱓.᱓᱐% ᱦᱚᱲ ᱫᱚ ᱥᱚᱦᱚᱨ ᱨᱮ ᱟᱨ ᱑᱖.᱖᱗% ᱦᱚᱲ ᱫᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱟᱥᱟᱱᱥᱳᱞ ᱥᱚᱫᱚᱨ ᱥᱟᱵᱽᱰᱤᱵᱤᱡᱚᱱ ᱨᱮ ᱒᱖ ᱜᱚᱴᱟᱝ (᱑+ ᱯᱟᱨᱥᱟᱞ ᱛᱟᱞᱟ ᱛᱮ) ᱦᱚᱲᱞᱮᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ ᱾

ᱟᱥᱟᱱᱥᱳᱞ ᱱᱚᱜᱚᱨ ᱱᱤᱜᱟᱢ
᱓ ᱡᱩᱱ ᱒᱐᱑᱕ ᱦᱤᱞᱚᱜ ᱠᱚᱞᱠᱟᱛᱟ ᱜᱟᱡᱮᱴ ᱱᱳᱴᱤᱯᱷᱤᱠᱮᱥᱚᱱ ᱞᱮᱠᱟᱛᱮ, ᱠᱩᱞᱴᱤ, ᱨᱟᱹᱱᱤᱜᱚᱸᱡᱽ ᱟᱨ ᱡᱟᱢᱩᱨᱤᱭᱟ ᱨᱮᱱᱟᱜ ᱱᱚᱜᱚᱨᱯᱟᱞᱤᱠᱟ ᱴᱚᱴᱷᱟ ᱠᱚ ᱟᱥᱟᱱᱥᱳᱞ ᱱᱚᱜᱚᱨ ᱱᱤᱜᱟᱢ ᱨᱮᱱᱟᱜ ᱟᱹᱭᱫᱟᱹᱨ ᱴᱚᱴᱷᱟ ᱨᱮ ᱥᱮᱞᱮᱫ ᱞᱮᱱᱟ ᱛᱟᱦᱮᱸᱫ ᱾

ᱯᱩᱞᱤᱥ ᱥᱴᱮᱥᱚᱱ
ᱡᱟᱢᱩᱨᱤᱭᱟ ᱯᱩᱞᱤᱥ ᱥᱴᱮᱥᱚᱱ ᱨᱮᱱᱟᱜ ᱟᱹᱭᱫᱟᱹᱨ ᱴᱚᱴᱷᱟ ᱫᱚ ᱡᱟᱢᱩᱨᱤᱭᱟ ᱥᱤᱰᱤ ᱵᱚᱱᱚᱛ ᱟᱨ ᱟᱥᱟᱱᱥᱳᱞ ᱱᱚᱜᱚᱨ ᱱᱤᱜᱟᱢ ᱨᱮᱱᱟᱜ ᱛᱤᱱᱟᱹᱜ ᱜᱟᱱ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱙᱖ ᱠᱤᱞᱚᱢᱤᱴᱟᱨ᱒ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱟᱨ ᱱᱚᱸᱰᱮ ᱫᱚ ᱓᱑᱐,᱐᱐᱐ ᱦᱚᱲ ᱢᱮᱱᱟᱜ ᱠᱚᱣᱟ ᱾

ᱦᱚᱲ ᱞᱮᱠᱷᱟ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱟᱢᱩᱨᱤᱭᱟ ᱱᱚᱜᱚᱨᱯᱟᱞᱤᱠᱟ ᱴᱚᱴᱷᱟ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱔᱙,᱒᱒᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱗᱗,᱓᱗᱙ (᱕᱒%) ᱠᱚᱲᱟ ᱟᱨ ᱗᱑,᱘᱔᱑ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱨᱤᱱ ᱦᱚᱲ ᱮᱞ ᱫᱚ ᱑᱙,᱕᱒᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱢᱩᱲᱤᱭᱟ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱙᱒,᱙᱓᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱨᱮ ᱦᱚᱲ ᱮᱞ ᱨᱮᱱᱟᱜ ᱘᱖.᱙᱑%) ᱾

᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱟᱢᱩᱨᱤᱭᱟ ᱨᱤᱱ ᱦᱚᱲ ᱮᱞ ᱫᱚ ᱑᱒᱙,᱔᱕᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱚᱲ ᱮᱞ ᱨᱮ ᱕᱓% ᱠᱚᱲᱟ ᱟᱨ ᱔᱗% ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱡᱟᱢᱩᱨᱤᱭᱟ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱕᱘% ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱕᱙.᱕% ᱠᱷᱚᱱ ᱠᱚᱢ ᱜᱮᱭᱟ: ᱠᱚᱲᱟ ᱟᱜ ᱥᱤᱠᱷᱱᱟᱹᱛ ᱫᱚ ᱖᱗% ᱟᱨ ᱛᱤᱨᱞᱟᱹ ᱫᱚ ᱥᱤᱠᱷᱱᱟᱹᱛ ᱫᱚ ᱔᱗% ᱢᱮᱱᱟᱜᱼᱟ ᱾ ᱡᱟᱢᱩᱨᱤᱭᱟ ᱨᱮ ᱑᱔% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚ ᱢᱮᱱᱟᱜ ᱠᱚᱣᱟ ᱾

ᱦᱮᱡ ᱥᱮᱱ

ᱢᱤᱫ ᱨᱮᱞ ᱴᱨᱮᱠ ᱢᱮᱱᱟᱜᱼᱟ: ᱟᱱᱰᱟᱞ-ᱥᱳᱱᱟᱪᱟᱨᱟ-ᱛᱟᱯᱥᱤ-ᱤᱠᱨᱟ-ᱡᱟᱢᱩᱨᱤᱭᱟ-ᱵᱟᱨᱟᱵᱚᱱᱤ-ᱪᱤᱸᱪᱩᱨᱤᱭᱟ-ᱥᱤᱛᱟᱹᱨᱟᱢᱯᱩᱨ ᱾Eastern Railway – Asansol Division  See Schematic Diagram under the heading ‘About Us’

ᱢᱤᱫᱴᱟᱹᱝ ᱮᱴᱟᱜ ᱫᱤᱥᱩᱣᱟᱹ ᱦᱮᱡ ᱥᱮᱱ ᱵᱟᱥ ᱢᱮᱱᱟᱜᱼᱟ ᱱᱚᱣᱟ ᱫᱚ ᱡᱟᱢᱩᱨᱤᱭᱟ-ᱨᱟᱹᱱᱤᱜᱚᱸᱡᱽ ᱰᱟᱦᱟᱨ, ᱡᱟᱢᱩᱨᱤᱭᱟ-ᱟᱥᱟᱱᱥᱳᱞ ᱰᱟᱦᱟᱨ ᱟᱨ ᱡᱟᱢᱩᱨᱤᱭᱟ-ᱦᱚᱨᱤᱯᱩᱨ ᱰᱟᱦᱟᱨ ᱨᱮ ᱥᱮᱱᱚᱜᱼᱟ ᱾

ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱚᱞᱠᱟᱛᱟ ᱞᱟᱹᱜᱤᱫ ᱛᱮ ᱫᱤᱱᱟᱹᱢ ᱥᱮᱛᱟᱜ ᱨᱮ ᱢᱤᱫᱴᱟᱹᱝ ᱨᱩᱣᱟᱹᱲ ᱵᱟᱥ ᱥᱮᱵᱟ ᱢᱮᱱᱟᱜᱼᱟ ᱟᱨ ᱟᱭᱩᱵ ᱛᱮ ᱠᱚᱞᱠᱟᱛᱟ ᱠᱷᱚᱱ ᱨᱩᱣᱟᱲᱚᱜᱼᱟ ᱾

ᱥᱮᱪᱮᱫ
ᱡᱟᱢᱩᱨᱤᱭᱟ ᱨᱮ ᱓᱙ ᱜᱚᱴᱟᱝ ᱯᱨᱟᱭᱢᱮᱨᱤ, ᱢᱤᱫᱴᱟᱹᱝ ᱩᱥᱩᱞ ᱯᱨᱟᱭᱢᱮᱨᱤ, ᱟᱨᱮ ᱜᱚᱴᱟᱝ ᱥᱮᱠᱮᱱᱰᱟᱨᱤ ᱟᱨ ᱯᱮᱭᱟ ᱩᱥᱩᱞ ᱥᱮᱠᱮᱱᱰᱟᱨᱤ ᱟᱥᱲᱟ ᱢᱮᱱᱟᱜᱼᱟ ᱾7th All-India School Education Survey 2003 

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱟᱥᱟᱱᱥᱳᱞ ᱨᱮ ᱟᱰᱮ ᱯᱟᱥᱮ ᱠᱚ